section_heading: Životopis
paragraph_text: Bio je tajnikom ostrogonskog nadbiskupa, savjetnik za diplomatska pitanja Rudolfu II. Habsburgovcu, tajnikom kraljevskoga vijeća, vicepalatinom. Bio je na brojnim konvencijama i u izaslanstvima. Borio se protiv Turaka kod Pákozda 1593. i kod Petrinje 1596. godine. Sudjelovao je u povjerenstvima koja su se ticala sporova u Hrvatskoj. Predvodio je 1604. hrvatsko izaslanstvo na saboru u Požunu 1604. godine, sa svojim zetom Ivanom Draškovićem i Tomom Erdődyjem. Ondje se borilo za hrvatski tvrdi katolički stav, protivši se ugarskim i sedmogradskim zahtjevima za slobodom vjeroispovijedi odnosno stavljanja protestantizma na razinu katoličanstva. 1605. i 1607. opet je bio u izaslanstvu hrvatskog sabora. Išlo je nadvojvodi Ferdinandu u Graz, radi očuvanja povlastica Hrvatskoga Kraljevstva. 1606. je bio jednim od supotpisnika mira na ušću rijeke Žitve. Razočaran i ponižen što mu nije prošao reizbor za vicepalatina, osobito što je to mjesto dobio njegov dugogodišnji protivnik István Illésházy, pristaša vođe protestantske bune u Mađarskoj Stjepana Bočkaja (István Bocskay). Dobio je moždani udar koji je preživio.